
	Rhan 1
MYFYRIO AR DDATBLYGIAD GWYBODAETH AM BWNC

ASED UN – MDaPh (Celfyddydau Mynegiannol)
[image: Diagram

Description automatically generated with medium confidence]Dyma adnodd ddefnyddiais fel cymorth wrth addysgu gwers dawnsio gwerin i ddisgyblion dosbarth derbyn.
Dengys y daflen symudiadau cam wrth gam ar gyfer dawns ‘Jac y Do’.
http://resources.hwb.wales.gov.uk/VTC/2017/dawnsio-gwerin-english/index.html



[image: A group of children in a classroom

Description automatically generated with medium confidence]Dyma fideo ddangosais i’r disgyblion er mwyn dangos iddynt beth bydden nhw’n ei wneud.  



Gwelir adnodd parod ar gyfer addysgu dawns gwerin ‘Jac y Do’, o’r wefan HWB Cymru (2017). Galluogodd yr adnodd yma i mi ddatblygu fy nealltwriaeth o’r ddawns er mwyn sicrhau bod y disgyblion yn cael y mwyaf allan o’r wers.

Wrth fynd ati i addysgu gwers ymarfer corff ar ddydd Gŵyl Dewi, roeddwn yn awyddus i addysgu dawns gwerin i’r disgyblion. Er hyn, ni theimlaf fod gennyf ddigon o ddealltwriaeth ar ddawnsio gwerin, ac felly roedd yn bwysig fy mod i’n mynd ati i ymchwilio a pharatoi yn drylwyr ar gyfer y wers.

Roedd yr adnodd, o HWB Cymru, yn ddefnyddiol iawn wrth ddyfnhau fy nealltwriaeth bersonol, yn ogystal â datblygu dealltwriaeth a sgiliau’r disgyblion. Cefnogodd y daflen symudiadau fy natblygiad personol wrth i mi ei ddefnyddio wrth baratoi’r wers. Roedd yn bwysig fy mod i’n dysgu’r symudiadau yn drylwyr er mwyn sicrhau fy mod yn hyderus wrth fodelu esiampl dda. Yn ogystal, defnyddiais y daflen fel cymorth wrth egluro’r symudiadau i’r disgyblion. Sicrhaodd hyn fy mod i’n defnyddio’r eirfa gywir ar gyfer y symudiadau.

Gan mai disgyblion y dosbarth derbyn roedd y wers ar gyfer, roedd yn bwysig bod yna adnodd gweledol iddynt weld ac felly roedd y fideo yn hynod o ddefnyddiol. Dangosais y fideo i’r disgyblion cyn cychwyn ar y wers er mwyn dangos iddynt beth oedd yn disgwyl ohonynt, yn ogystal ag ar ddiwedd y wers i roi cyfleoedd iddynt werthuso’u perfformiad.  
[image: ]
ASED DAU – LlythrenneddDyma daflen defnyddiais er mwyn dyfnhau fy nealltwriaeth o arddodiaidu a’u treigladau.  

[image: Logo, company name

Description automatically generated]Dyma mat geirfa paratoais ar gyfer modelu’r treigladau i’r disgyblion wrth iddynt ysgrifennu portread o Mam.


Er mwyn datblygu fy nealltwriaeth o arddodiaid ac i arddangos a modelu esiampl dda i’r disgyblion, defnyddiais y daflen a dderbyniom fel rhan o’n wersi gloywi iaith yn y Brifysgol.

Yn benodol, wrth fynd ati i addysgu gwers lle'r oedd y disgyblion yn ysgrifennu portread o Mam ar gyfer Sul y Mamau, roedd yn bwysig fy mod yn deall sut i ddefnyddio a threiglo’r arddodiaid, yn enwedig ‘gan’. Roedd y disgyblion yn dilyn y strwythur brawddeg “Mae gan Mam...” ac yna’n dewis geirfa o’r mat geirfa i’w gopïo. Yn dilyn y gystrawen, roedd rhaid treiglo’r gair nesaf ac felly roedd yn bwysig fy mod i’n paratoi’r mat geirfa er mwyn modelu hyn yn gywir.

Erbyn diwedd y cyfnod, roeddwn yn fwy hyderus wrth ddefnyddio’r arddodiaid cyfarwydd ag roeddwn yn hapus bod y disgyblion yn dechrau deall a defnyddio’r treigladau yma ar lafar.

[image: Download Microsoft Teams Logo in SVG Vector or PNG File Format - Logo.wine][image: Graphical user interface, application, Word, Teams

Description automatically generated]ASED TRI - Cymhwysedd digidolDefnyddiais yr hyfforddiant fideo Microsoft Teams er mwyn datblygu fy nealltwriaeth o’r feddalwedd.





[image: A picture containing text, electronics, screenshot

Description automatically generated][image: Graphical user interface, text, application, chat or text message

Description automatically generated]
Dyma enghreifftiau o sgyrsiau digidol gyda disgyblion dros HWB Cymru. 

[image: hwblogo - Home - Meic]

O ganlyniad i pandemig COVID-19, cwblheais ran gyntaf o PAP3 ar-lein. Yn sicr, cynigodd hyn cyfleoedd helaeth i mi ddatblygu fy sgiliau cymhwysedd digidol mewn sawl faes gan sicrhau bod y disgyblion yn derbyn addysg o safon uwch o’u cartrefi.

Roedd yr ysgol yn gweithredu’r ‘dysgu o adref’ trwy uwchlwytho gwaith i HWB Cymru yn ddyddiol a chynnal dau sesiwn fyw yr wythnos ar TEAMS. Wrth ymchwilio ac arbrofi, roeddwn yn weddol hyderus wrth uwchlwytho gwaith a sgwrsio gyda’r disgyblion ar HWB Cymru, ond nid oeddwn yr un mor hyderus gyda’r defnydd o TEAMS a chynnal gwers yn annibynnol. Wrth drafod hyn gyda fy mentor, mi gefais fy harweinio at hyfforddiant fideo Microsoft Teams ar wefan Microsoft. Ar y wefan, mae yna glipiau fideo ber sy’n egluro’r gwahanol adrannau o Microsoft TEAMS a oedd yn hynod o ddefnyddiol ar gyfer datblygu fy nealltwriaeth bersonol. Wrth wylio’r clipiau fideo, roedd yn rhoi enghreifftiau gweledol o sut i ddefnyddio’r meddalwedd a oedd yn cynnig cyfleoedd i mi arbrofi law yn llaw gyda’r fideo. Cofnodais nodiadau a ddefnyddiais wrth fynd ati i addysgu’r sesiynau fyw.

Erbyn diwedd y cyfnod, roeddwn yn hyderus wrth addysgu sesiynau byw dros TEAMS yn annibynnol gan ddefnyddio’r sgiliau newydd a ddysgais. Gobeithiaf fy mod wedi defnyddio’r sgiliau er mwyn sicrhau profiadau addysgol a hwylus i’r disgyblion megis chwarae gemau bingo, helfa a cherfluniau llonydd a hyderaf y gallaf ymgorffori’r sgiliau yma wrth symud ymlaen yn y dyfodol.















ADFYFYRIO AR GYNLLUNIO AR GYFER DILYNIANT

TEMPLED PROFIAD DYSGU PROFFESIYNOL 1, cysylltiedig ag Ieithoedd, Llythrennedd a Chyfathrebu

Beth wnaethoch a pham?
Wrth addysgu'r maes dysgu a phrofiad Iaith, Llythrennedd a Chyfathrebu yn ystod PAP3, manteisiais ar y cyfle i addysgu “dilyniant o wersi” (Llywodraeth Cymru, 2019) ar ysgrifennu portread. Cymerodd y gwersi yma lle dros y ddau bloc ac felly roedd rhai o'r gwersi'n cael eu haddysgu a chwblhau ar-lein, ac yna gorffennodd yr uned wrth ddychwelyd i'r ystafell ddosbarth. Golyga hyn bod rhaid i mi sicrhau dealltwriaeth pawb petawn nhw wedi bod yn cwblhau'r gwaith ar-lein neu beidio.

Roedd yn bwysig fy mod i'n datblygu fy nealltwriaeth a sgiliau Cymraeg (Llywodraeth Cymru, 2019) wrth addysgu'r gwersi yma er mwyn arddangos a modelu iaith raenus i'r disgyblion. Defnyddiais daflen a dderbyniom fel rhan o'r darlithoedd gloywi iaith yn y Brifysgol i'n nghefnogi gyda'r treigladau sy'n dilyn yr arddodiaid a defnyddiais y sgiliau yma i fynd ati i greu mat geirfa i gefnogi'r disgyblion.

Yn ystod y sesiwn cyntaf, roedd y disgyblion yn mynd ati i gynllunio hunan bortread. Anogwyd y disgyblion i edrych mewn drych cyn mynd ati i ddewis geirfa addas o'r mat geirfa a'u nodi ar y map meddwl, 'Mae gen i.....'. Roedd yr eirfa yma'n cynnwys agweddau megis lliw croen, lliw gwallt, math o wallt a lliw llygaid. Roedd yn hollbwysig annog y disgyblion i ail-adrodd yr eirfa newydd yma er mwyn datblygu eu dealltwriaeth a’u hyder. Awgryma Estyn (2021) hyn, trwy “eu hannog u ddefnyddio’r patrymau” wrth gyflwyno geirfa newydd i ddisgyblion.  
Yn dilyn y wers cynllunio, roedd y disgyblion yn defnyddio'r hyn a nodwyd ar eu map meddwl er mwyn creu llun ac ysgrifennu hunan bortread gan gwblhau'r brawddegau.

Wrth ddychwelyd i'r ystafell ddosbarth, roeddwn am barhau gyda'r gwaith portread er mwyn sicrhau bod pob disgybl wedi cael cyfle i wneud, o ystyried y sefyllfa dysgu ar-lein. Felly, yn dilyn dathliadau dydd Sul y mamau, cynlluniais gyfres o wersi ar ysgrifennu portread o Mam neu fenyw arall sydd yn bwysig iddynt. Dilynodd y gwersi'r un fath o strwythur wrth i'r disgyblion dewis o'r mat geirfa a'u cofnodi ar y map meddwl gan ddilyn y strwythur "Mae gan mam...". Er hyn, roedd yn bwysig "symud y dysgu ymlaen" (Llywodraeth Cymru, 2015) ac felly fe wnes i ychwanegu dwy golofn ychwanegol lle'r oedd y disgyblion yn disgrifio personoliaeth a hoffterau mam gan ddilyn y strwythur 'Mae mam yn....' Caniataodd hyn herio'r disgyblion ymhellach.

Beth rydych wedi ei ddysgu?
O'r profiad yma, dysgais y pwysigrwydd o addysgu dilyniant o wersi i ddisgyblion er mwyn dyfnhau gwybodaeth a dealltwriaeth y disgyblion wrth symud o gam i gam. Teimlaf fod ychwanegu'r elfen o her wrth symud ymlaen wedi rhoi cyfleoedd i'r disgyblion datblygu heb fod yn ymwybodol. Nid oedd herio'r disgyblion yn rhywbeth oedd yn dod yn rhwydd i mi, ac felly dysgais fod modd wneud hyn mewn camau bach er mwyn ysgogi'r disgyblion ac osgoi achosi pryder iddynt.

Yn ogystal, teimlaf fod yr adnoddau cynorthwyol wedi bod yn ddefnyddiol iawn wrth addysgu'r gwersi. Roedd y lluniau a'r lliwiau yn gwneud hi'n glir i'r disgyblion beth oedd y gerifa ac roedd yn addas ar gyfer pob un o'r grwpiau. Gan mai adnoddau tebyg oedd ar gael ar gyfer pob gwers, roedd y disgyblion yn gyfarwydd ac yn hyderus wrth eu defnyddio.

Wrth ysgrifennu am mam, teimlaf fod hyn wedi ysgogi'r disgyblion ac yn rhoi elfen o berchnogaeth ar y gwaith. Roedd y disgyblion wrth eu bodd yn rhannu'u portreadau o'u mamau gyda'i gilydd ac yn hynod falch o'r gwaith a chyflawnwyd (Gweler Atodiad 1)

Beth nesaf? 
Wrth symud ymlaen, byddaf yn sicr yn parhau i addysgu gwersi mewn dilyniant er mwyn sicrhau dealltwriaeth gadarn y disgyblion. Teimlaf fod y profiad yma wedi bod yn fuddiol i'r disgyblion yn ogystal â fy natblygiad proffesiynol personol.

Er mwyn datblygu'r agwedd yma hyn yn oed ymhellach, hoffwn ymchwilio i syniadaeth Donaldson (2015) o ddilyniant mewn dysgu a sut i weithredu hyn yn effeithiol. Yn ogystal, gobeithiaf ddysgu mwy wrth fynychu'r Gynhadledd "Anelu at Ragoriaeth".

Wrth symud ymlaen, hoffwn fanteisio ar gyfleoedd i addysgu gwersi mewn dilyniant gan herio'r disgyblion hyd yn oed yn fwy wrth symud ymlaen. Byddaf yn gosod targedau bach cyraeddadwy, ond heriol i bob disgybl er mwyn sicrhau eu bod nhw'n gwneud cynnydd wrth symud ymlaen.






TEMPLED PROFIAD DYSGU PROFFESIYNOL 2, cysylltiedig â Gwyddoniaeth a Thechnoleg

Safonau proffesiynol addysgu:
Addysgeg: Hyrwyddo dysgu 
· Dilyniant mewn dysgu
· Themâu trawsgwricwlaidd

Addysgeg: Dylanwadu ar ddysgwyr
· Dysgwyr yn arwain dysgu 

Beth wnaethoch chi a pham? 
Wrth addysgu gwersi gwyddoniaeth gyda dosbarth derbyn yn ffocysu ar y thema dymhorol,  'deinosoriaid', roedd yna gyfle i mi ddysgu dilyniant o wersi (Llywodraeth Cymru, 2019). Anoga Donaldson (2015) y defnydd o ddilyniant mewn dysgu a chefnoga'r Cwricwlwm Newydd i Gymru hyn gyda'r camau cynnydd sy'n cael eu cynnwys.

Gan fod rhan fwyaf o'r disgyblion yn weddol gyfarwydd gydag enwau'r deinosoriaid gyfarwydd, y cam nesaf oedd dysgu, adnabod a labelu'r rhannau gwahanol o'r ddeinosoriaid. I gychwyn, fe wnes i gyflwyno'r holl rannau i'r disgyblion gan wneud symudiadau i gyd-fynd gyda phob un. Roedd hyn yn gwneud hi'n haws i'r disgyblion cofio'r rhannau o'r deinosor. Nesaf, roedd pob grŵp o ddisgyblion yn derbyn deinosor gwahanol; Tyranosorws, Terodactyl, Plesiosor a Stegosorws ac yn mynd ati i'w labelu ar y cyd ar ddarn o bapur mawr. Roedd gan y disgyblion adnoddau amrywiol i gynorthwyo’r dasg megis enwau rannau o'r corff gyda'r llythyren wedi'i liwio'n wyrdd ar gyfer y grwpiau mwy galluog, ac yna lluniau ar gyfer y grwpiau galluoedd is. Ar ddiwedd y wers, cynigwyd cyfleoedd i'r disgyblion dysgu'r disgyblion eraill gan arddangos eu deinosor nhw i weddill y dosbarth a'i drafod. Roedd hyn yn cynnig cyfleoedd i asesu'r disgyblion yn ogystal â rhoi cyfleoedd i ddysgu pellach cymryd lle. Yn ogystal, cynigodd hyn cyfleoedd i’r dysgwyr “arwain y dysgu” (Llywodraeth Cymru, 2019). Mae caniatáu i ddisgyblion cymryd rhan arweiniol yn yr addysg yn caniatáu iddynt gymhwyso’r ddealltwriaeth yn ogystal â chefnogi ei gilydd i ddatblygu ymhellach (Llywodraeth Cymru, 2010)

Yn dilyn y wers labelu, cynlluniais weithgaredd oedd  yn adeiladu ar ddealltwriaeth y disgyblion gan ymestyn nhw ymhellach er mwyn cyrraedd y cam nesaf. Yn y gweithgaredd, roedd y disgyblion yn derbyn amlinelliad o ddeinosor gyda rhai o rannau'r corff wedi'u dileu. Roedd disgwyl i'r disgyblion gwrando ar ddisgrifiad o'r deinosor er mwyn cwblhau'r llun. Roedd y disgrifiad yn cynnwys agweddau amrywiol megis, lliw, maint a nifer. Golyga hyn, bod angen i'r disgyblion cymhwyso'r wybodaeth o'r wers flaenorol er mwyn llwyddo yn y dasg. Gweler o'r enghraifft, bod y disgyblion yn hynod o lwyddiannus yn y gweithgaredd yma.

Er mwyn symud ymlaen eto, aeth y disgyblion ati i ddisgrifio'r deinosoriaid y tro yma wrth greu poster 'ar goll' ar pic collage ar gyfer deinosor penodol. Wrth wneud hyn, roedd y disgyblion yn defnyddio'u gwybodaeth o rannau'r deinosor er mwyn ysgrifennu disgrifiad manwl o'r deinosor. Roedd cynnwys yr agwedd o gymhwysedd digidol hefyd yn ffordd effeithiol o sicrhau hyn wrth i rai o'r disgyblion tynnu lluniau gyda'r camera o rannau'r deinosor er mwyn cyd-fynd gyda'r eirfa. Roedd hyn hefyd yn ffordd dda o asesu dealltwriaeth y disgyblion yn ogystal â'u symud ymlaen i'r cam nesaf gan gynnwys agweddau o themâu trawsgwricwlaidd (Llywodraeth Cymru, 2019).

Beth rydych wedi ei ddysgu?
O'r profiad, dysgais fod y defnydd o wersi mewn dilyniant yn ffordd effeithiol o sicrhau cynnydd y disgyblion yn ogystal ag asesu eu dealltwriaeth cyn symud ymlaen i'r cam nesaf. Roedd yn bwysig bod y wers gyntaf o labelu'r deinosor yn cyflwyno'r wybodaeth syml yn glir ac yn rhoi cyfleoedd i'r disgyblion, dysgu, adnabod ac ymarfer yr eirfa newydd. Llwyddodd y disgyblion i gydweithio er mwyn labelu'r deinosoriaid gwahanol gan ddefnyddio'r adnoddau cynorthwyol. Wrth iddynt arddangos eu gwaith ar ddiwedd y wers, roedd cynnig cyfleoedd iddynt ddysgu'r disgyblion eraill yn ffordd hynod effeithiol o asesu'u dealltwriaeth yn ogystal â dealltwriaeth y disgyblion eraill. Cytunaf â barn Llywodraeth Cymru (2019) bod hi’n bwysig cynnig cyfleoedd i ddisgyblion wneud hyn er mwyn cymhwyso eu dealltwriaeth.

Wrth symud ymlaen i'r gweithgaredd nesaf o gwblhau'r deinosor gan wrando ar ddisgrifiad, dysgais fod disgyblion yn dysgu'n well wrth adeiladu ar brofiadau blaenorol. O ystyried bod yr eirfa yn weddol newydd i'r disgyblion, roedd y gweithgaredd wedi rhoi cyfleoedd iddynt ymarfer a deall yr eirfa yn well.  Roedd hyn hefyd yn rhoi cyfleoedd iddynt fod yn greadigol gyda'u deinosoriaid, ac wrth edrych ar yr enghreifftiau, roedd y disgyblion wedi llwyddo i gyflawni nodau'r dasg (Gweler Atodiad 2).

Dysgais hefyd bod cynnwys agweddau o gymhwysedd digidol neu rifedd yn cynnig cyfleoedd i roi ongl wahanol ar y pwnc gan eu hystyried mewn cyd-destunau gwahanol. Llwyddodd y disgyblion defnyddio'u sgiliau TGCh i dynnu lluniau o'r rhannau gwahanol yn ogystal â theipio'r eirfa newydd.

Ar y cyfan, teimlaf fod y profiad wedi bod yn llwyddiannus iawn. Er hyn, dysgais fod hi'n bwysig ail-ymweld ag agweddau yn gyflym cyn symud ymlaen i'r gweithgaredd nesaf er mwyn sicrhau dealltwriaeth lawn y disgyblion ac i osgoi unrhyw ddryswch.

Beth nesaf?
Yn sicr, wrth ystyried y profiad yma o gynllunio ac addysgu dilyniant o wersi, byddaf yn parhau i wneud wrth addysgu gwersi yn y dyfodol. Cynigodd y profiad cyfleoedd i gynnwys un agwedd mewn sawl cyd-destun gwahanol gan gynnwys meysydd dysgu a phrofiad gwahanol megis gwyddoniaeth a thechnoleg, cymhwysedd digidol, celfyddydau mynegiannol ac iaith, llythrennedd a chyfathrebu.

Wrth addysgu dilyniant o wersi eto, byddaf yn cynllunio gem fach ar gychwyn pob gwers er mwyn sicrhau dealltwriaeth lawn y disgyblion cyn eu cynnwys o fewn gyd-destun gwahanol.  Wrth wneud hyn, gobeithio y bydd gan y disgyblion dealltwriaeth well o sut y maen nhw'n symud ymlaen yn eu dysgu.

Yn ogystal, byddaf yn sicr o barhau i roi cyfleoedd i'r disgyblion dysgu ei gilydd er mwyn rhoi cyfleoedd iddynt ddatblygu ymhellach yn ogystal â dysgu ar y cyd.












ADFYFYRIO AR GYNLLUNIO AR Y PEDWAR DIBEN

TEMPLED PROFIAD DYSGU PROFFESIYNOL 1, cysylltiedig ag unigolion iach, hyderus.
 
Safon Proffesiynol Addysgu
Addysgeg: Hyrwyddo dysgu 
· Pedwar diben i ddysgwyr
· Cyd-destunau bywyd go iawn, dilys

Addysgeg: Dylanwadu ar ddysgwyr
· Deilliannau dysgu a lles

Beth wnaethoch chi a pham? 

Er mwyn cefnogi'r disgyblion gyda'u datblygiad yn y maes 'Iechyd a Lles', cynlluniais weithgaredd lle'r oedd y disgyblion yn gofalu am wy ddeinosor trwy roi'r hyn sydd angen arno iddo oroesi
(gweler Atodiad 3) Wrth i mi gynllunio'r gweithgaredd, roedd ffocws penodol ar gefnogi'r disgyblion i fod yn unigolion iach, hyderus a oedd yn cefnogi'r pedwar diben i ddysgwyr (Llywodraeth Cymru, 2019). Roedd gan yr ysgol ffocws cryf ar ymgorffori'r pedwar diben i'r gwersi gan ddilyn awgrymiadau Donaldson (2015) mai'r pedwar diben ddylai bod y "man cychwyn ar gyfer pob penderfyniad ar y cynnwys a'r profiadau. Felly, ffocyswyd ar yr agwedd o sicrhau bod gan y disgyblion y "sgiliau a’r wybodaeth sydd eu hangen i ddelio â’u bywyd pob dydd mor annibynnol ag y gallant" wrth gyflawni'r dasg yma.  Cefnoga hyn y safon "deilliannau dysgu a lles" (Llywodraeth Cymru, 2019)

Nod y wers oedd gofalu am yr wy deinosor a sicrhau bod ganddo bopeth sydd angen i oroesi a deor. Roedd yn bwysig bod hyn yn cael ei wneud yn ymarferol gan gynnig cyd-destunau bywyd go iawn, dilys (Llywodraeth Cymru, 2019) . Gan fod y disgyblion yn y dosbarth yn dod o gymysgedd o gefndiroedd difreintiedig a freintiedig, roedd yn bwysig bod yna ffocws ar y pethau sylfaenol sydd angen arnom ni yn hytrach na phethau materol. Felly, gynlluniais weithgaredd lle'r oedd y disgyblion yn didoli'r eitemau cyfarwydd i ddau grŵp; 'beth sydd angen arnom?' a 'beth hoffwn gael?'. Roedd yr eitemau yma'n cynnwys afal, dŵr, dillad, dillad isaf, cartref, teganau, siocled a gemau. Wrth gyflwyno'r eitemau i'r disgyblion, roedd modd cynnal trafodaeth aeddfed ac ychydig o ddadl ynghlyn â pha bethau roedd wir angen ar yr wy i oroesi a pha bethau nad oedd angen arno (gweler Atodiad 4). Awgryma Estyn (2018) bod cynnig cyfleoedd i ddisgyblion ifanc dysgu mewn cyd-destun go iawn yn cael effaith cadarnhaol ar y dysgu ac ar ysgogiad disgyblion.

Unwaith i'r disgyblion dewis a didoli beth oedd angen ar yr wy i oroesi, fe wnaethon ni rhoi'r holl bethau yma iddo a'i gadael dros y penwythnos. Cynhaliwyd trafodaeth petai hyn yn ddigon i'r wy oroesi a pha fath o ddeinosor oedden nhw'n credu bydd yn dod allan o'r wy. Penderfynwyd bod angen cariad ar yr wy ac fe wnaeth pawb chwythu cusan tuag ato. Yn dilyn y penwythnos, fe ddaeth Stegosorws allan o'r wy o ganlyniad i sgiliau gofalu'r disgyblion a'r holl bethau oedd angen arno.

Gan fod y wers yn hynod o lwyddiannus gyda'r disgyblion, gosodais wy arall yn yr ardal chwarae rôl ac fe aeth y disgyblion ati i ofalu amdano yn annibynnol fel gweithgaredd darpariaeth barhaus. Roedd y disgyblion yn cael dewis eitemau tebyg i sicrhau bod yr wy yn cael ei ofalu amdano ac yn deor.

Beth rydych wedi ei ddysgu?
O'r profiad yma, dysgais fod hi'n hynod bwysig defnyddio'r pedwar diben fel sylfaen wrth gynllunio gweithgareddau. Roedd hyn yn golygu bod cyfleoedd i gynllunio'r wers o amgylch y diben gan sicrhau ei fod yn datblygu'r agwedd benodol. Yn yr achos yma, roedd yn bwysig fy mod yn cynllunio'r gweithgaredd i ddatblygu sgiliau annibynnol a gwneud penderfyniadau'r disgyblion wrth ofalu am yr wy cyn ei rhoi mewn cyd-destun personol.  

Ymatebodd y disgyblion yn gadarnhaol iawn i'r dasg ac roedd pawb wedi ymgymryd ynddo ac yn gyffrous i weld beth ddaeth allan o'r wy. Roeddwn yn bles iawn o sut wnaeth y disgyblion ymgymryd gyda'r drafodaeth grŵp a rhannodd y disgyblion syniadau aeddfed a dilys gan roi eglurhad dros eu hatebion.

Yn ogystal, dysgais fod hi'n hynod o bwysig cynllunio gweithgareddau ymarferol sy'n ffocysu ar brofiadau go iawn, dilys er mwyn datblygu sgiliau'r disgyblion. Cynnigodd hyn cyfleoedd i'r disgyblion dysgu trwy brofiadau a oedd yn gofiadwy iddynt. Cytunaf gydag awgrymiadau Estyn (2018) bod hyn yn cynyddu effeithiolrwydd a chanlyniadau’r wers.

Beth nesaf? 
Yn sicr, wrth symud ymlaen, bwriadaf gynllunio gweithgareddau o amgylch y pedwar diben er mwyn sicrhau datblygiad y disgyblion. Byddaf yn defnyddio'r ddogfennaeth Llywodraeth Cymru i fy nghefnogi wrth wneud hyn gan sicrhau fy mod yn cyflawni'r agweddau perthnasol.

Fel dilyniant i'r wers yma, hoffwn symud ymlaen i addysgu gwers lle bydd y disgyblion yn gofalu am babi er mwyn gosod yr hyn a ddysgon nhw wrth ofalu am yr wy deinosor o fewn cyd-destun arall. Wrth wneud hyn, gobeithiaf roi cyfleoedd i'r disgyblion ystyried pa bethau sydd angen arnynt i oroesi a sut i ofalu am eu hun.  


























TEMPLED PROFIAD DYSGU PROFFESIYNOL 2, cysylltiedig â dinasyddion egwyddorol, gwybodus. 

Safonau Addysgu Proffesiynol
Addysgeg: Hyrwyddo dysgu
· Pedwar diben i ddysgwyr

Addysgeg: Mireinio addysgu 
· Gwahaniaethu 

Addysgeg: Dylanwadu ar ddysgwyr
· Gwrando ar ddysgwyr

Beth wnaethoch chi a pham? 

Wrth fynd ati i gynllunio gwers dyniaethau yn seiliedig ar y stori 'Planed arbennig Harri', sy'n trafod gofalu am y ddaear a sut i wneud hyn, roedd yn amlwg bod hyn yn cyd-fynd gyda datblygiad y diben 'dinasyddion egwyddorol, gwybodus’ ac yn cefnogi'r pedwar diben i ddysgwyr (Llywodraeth Cymru, 2019). Yn benodol, roedd y wers yn annog y disgyblion i "ddangos eu hymrwymiad i sicrhau cynaliadwyedd y blaned" (Llywodraeth Cymru, 2015).  Wrth ymchwilio i strategaethau o addysgu cynaliadwyedd i ddisgyblion, roedd yn amlwg bod yna waith ymchwil helaeth yn annog ysgolion i addysgu'r agweddau yma er mwyn gosod esiampl gadarnhaol ac ysbrydoli cenedlaethau'r  dyfodol i ofalu am eu daear. Cefnogir hyn gan y ddeddf Llesiant Cenedlaethau'r Dyfodol (2015) sy'n canolbwyntio ar "wella lles cymdeithasol, economaidd, amgylcheddol a diwylliannol Cymru" (Llywodraeth Cymru, 2015, t.3)
 
Yn dilyn darllen y stori gyda'r disgyblion, y dasg oedd iddynt feddwl am, a chofnodi addewid personol i'r ddaear gan ddefnyddio syniadau o'r stori fel ysbrydoliaeth. Cynhaliwyd trafodaeth i gychwyn, lle'r oedd cyfle i'r disgyblion lleisio'u barn a rhannu syniadau gyda'r dosbarth gan gefnogi gwrando ar ddysgwyr (Llywodraeth Cymru, 2019). Yna roedd y disgyblion yn mynd ati i gofnodi'r syniadau mewn swigen siarad.

Fe wnes i wahaniaethu'r (Llywodraeth Cymru, 2019) dasg yn ddau er mwyn sicrhau bod pob disgybl yn llwyddo yn y dasg hyd eithaf eu gallu personol. Golyga hyn bod y disgyblion mwy galluog yn mynd ati i ysgrifennu'r frawddeg 'Rwy'n addo...' gan ddilyn y strwythur, ac roedd y grwpiau eraill yn mynegi eu syniadau trwy lun a gair.

Fel clo i'r wers, fe wnes i gynllunio gêm 'charades' gyda'r disgyblion, lle roedden nhw'n actio allan un o'r pethau gallwn wneud i ofalu am y byd. Yna, fe aethon ati i greu graff ar bictogram, gan nodi sut roedd y disgyblion yn dod i'r ysgol, naill ai cerdded, seiclo, car neu fws. Roedd hyn yn weithgaredd hwylus a oedd yn weledol i'r disgyblion.

Cefnogodd y gweithgaredd y safon ymelwa ar ddisgyblaethau pynciol mewn meysydd dysgu (Llywodraeth Cymru, 2019), wrth i mi gyfuno agweddau o'r meysydd dyniaethau, llythrennedd, cymhwysedd digidol a chelfyddydau mynegiannol er mwyn cynnig y profiadau i'r disgyblion.

Beth rydych chi wedi ei ddysgu?

O'r profiad yma, dysgais fod hi'n bwysig cynnwys y pedwar diben wrth gynllunio ac addysgu gwersi ym mhob maes. Yn aml, mae hyn yn digwydd yn naturiol ac yn cynnig cyfleoedd i'r disgyblion datblygu nifer o sgiliau sy'n werthfawr i fyw bywyd llawn.  

Wrth wahaniaethu'r gwaith, dysgais fod hyn yn ffordd effeithiol o sicrhau bod y disgyblion yn cyrraedd eu llawn botensial o fewn eu gallu ac yn osgoi unrhyw digalonni neu wrthod gwneud y gwaith. Llwyddodd pob disgybl feddwl am syniadau yn annibynnol, yn ogystal â chofnodi'r syniad o fewn eu gallu personol. Wrth iddynt rannu eu syniadau, roedd yn amlwg bod y disgyblion balch iawn o'u hun ac yn hapus bod yna cyfleoedd i'w lleisiau cael eu clywed.

Wrth gyfuno agweddau ar draws feysydd gwahanol, dysgais fod hyn yn cyfoethogi'r profiadau a'r dysgu ac yn rhoi cyfleoedd i'r disgyblion datblygu mewn sawl faes ar un tro.

Beth nesaf? 

Yn sicr, wrth gynllunio gweithgareddau tebyg yn y dyfodol, byddaf yn ystyried y pedwar diben a'r agweddau amrywiol gellir cynnwys. Credaf fod hi'n syniad da i gynllunio gweithgaredd o amgylch y diben er mwyn sicrhau bod y diben yn cael ei gyflawni. Cytunaf yn gryf gyda Llywodraeth Cymru (2015) bod angen cynnig cyfleoedd i'r disgyblion dysgu am gynaliadwyedd ac ymarfer hyn er mwyn gallu bod yn ddinasyddion gwybodus.

Wrth ystyried gwahaniaethu, byddaf yn sicr yn parhau i wneud wrth gynllunio pob gweithgaredd er mwyn sicrhau bod pob disgybl yn cyrraedd eu llawn botensial ac yn llwyddo. Bydd hyn hefyd yn sicrhau bod pob disgybl yn hyderus wrth fynd ati i wneud y gwaith yn annibynnol.

Efallai, er mwyn cyfoethogi'r wers ymhellach, byddaf yn cynnwys agweddau ymarferol er mwyn cynnig profiadau go iawn i'r disgyblion. 

























Rhan 2
Adfyfyrio Beirniadol
(2000)

Bwriedir y rhan yma o’r aseiniad adfyfyrio’n feirniadol ar gynnydd personol yn fy nealltwriaeth o’r Maes Dysgu a Phrofiad (MDaPh) ‘Iechyd a Lles’, sy’n elfen hanfodol o’r Cwricwlwm Newydd i Gymru. Dewiswyd yr agwedd hon, gan ei fod yn gysylltiedig gyda’r adfyfyriad ar gynllunio ar gyfer y pedwar diben yn Rhan 1 o’r aseiniad. Yn ogystal, mae’n deillio o ddiddordeb personol a maes lle gellir cyfrannu at ddatblygiad proffesiynol pellach. Er fy mod wedi bod yn hynod ffodus i gynllunio ac addysgu nifer o wersi yn ffocysu ar ddatblygiad yn y maes ‘Iechyd a Lles’, teimlaf, gan ei fod yn agwedd newydd o’r Cwricwlwm Newydd i Gymru, mae’n faes lle gallaf ddatblygu a dyfnhau fy nealltwriaeth ymhellach, yn enwedig wrth ystyried cefnogi dilyniant y dysgwyr.

Ffocysir yr agwedd yma yn benodol ar y safon ‘Addysgeg: Hyrwyddo’ a gaiff ei ddiffinio fel:

“Mae’r darpar athro’n arddangos gwybodaeth am addysgeg a disgyblaethau perthnasol o fewn, ac ar draws, cynnwys pynciau, meysydd dysgu, a themâu trawsgwricwlaidd; mae hefyd yn arddangos dealltwriaeth o hyn ac yn cynllunio’n briodol yn ôl hynny.”

(Llywodraeth Cymru, 2019, t.3)

Edrychir yn benodol ar beth yw pwrpas y maes ‘Iechyd a Lles’, pam y mae hyn yn cael ei gynnwys yn y Cwricwlwm Newydd i Gymru, a’r agweddau sydd yng nghlwm â hyn. Yna, bwriedir ffocysu ar y manteision a dadlau yn erbyn addysgu’r agweddau yma yn yr ysgol gynradd, gan drafod y strategaethau o gynllunio ac addysgu’r maes yn llwyddiannus. Yn olaf, trafodir sut mae hyn wedi cyfrannu at fy natblygiad a dealltwriaeth bersonol o’r maes, gan ystyried awgrymiadau ar gyfer y dyfodol.

Noda Llywodraeth Cymru (2020) mai prif bwrpas y Maes Dysgu a Phrofiad, ‘Iechyd a Lles’, yw “datblygu gallu dysgwyr i wynebu heriau a chyfleoedd bywyd” trwy roi’r hyn sydd angen ar ddisgyblion i  lwyddo. Mae’r maes yn ffocysu’n benodol ar yr agweddau “iechyd a datblygiad y corff, iechyd meddwl, a lles emosiynol a chymdeithasol.” (Llywodraeth Cymru, 2020). Tynnir sylw penodol at ddealltwriaeth o iechyd a lles meddyliol yn ogystal â chorfforol. Cyfeirir at fesur cynnydd yn y maes yn “aflinol”, gan fod pob plentyn yn dilyn llwybrau gwahanol ac yn gwneud cynnydd ar raddfeydd gwahanol, yn ddibynnol ar eu profiadau. Felly, wrth ystyried dilyniant yn y maes hwn, nid yw hyn o reidrwydd yn broses cam wrth gam ond yn hyblyg ac yn agored i newid.  

Gwelir cysylltiadau cryf rhwng y maes ‘Iechyd a Lles’ â’r Pedwar Diben, sydd wrth wraidd y Cwricwlwm Newydd i Gymru. Gwneir hyn, trwy ymgysylltu agweddau’r maes megis datblygiad seicolegol, emosiynol, diwylliannol a chymdeithasol er mwyn caniatáu bod y dysgwyr yn gallu addasu a chymryd rhan yn ein byd newidiol parhaus (CSJES, 2017). Prif bwrpas y Pedwar Diben yw “dylanwadu ar y ffordd y mae ymarferwyr yn cynllunio, yn addysgu ac yn asesu.” (Llywodraeth Cymru, 2015) Felly, mae’r ffaith bod y MDaPh Iechyd yn Lles yn cefnogi hyn drwyddi draw yn dangos ei bod yn agwedd cyfoes, perthnasol a hollbwysig fel rhan o’r Cwricwlwm Newydd i Gymru.

Dengys gwaith llenyddiaeth helaeth bod cynnwys y maes ‘Iechyd a Lles’ yn y Cwricwlwm Newydd i Gymru yn beth cadarnhaol a flaengar ar gyfer symud addysg ymlaen yng Nghymru. Trwy gynllunio ac addysgu hyn yn effeithiol, creda’r gwasanaeth Iechyd Gwladol (2018) ei fod yn “arfogi pobl ifanc am oes, gan gynnwys trwy brofiadau a dysgu ar sail sgiliau”. Er mwyn gwneud hyn yn effeithiol, rhaid ystyried y dulliau a strategaethau amrywiol o wneud, gan ystyried y plentyn yn ganolog.

Awgryma darllen pellach bod y defnydd o siaradwyr gwadd yn strategaeth hynod effeithiol o gefnogi datblygiad dysgwyr yn y maes ‘Iechyd a Lles’. Cefnoga Percy et al (2019) bod siaradwyr gwadd sy’n ffocysu ar “dyheadau, haneffeithlonrwydd, gwytnwch ac agweddau tuag at ddisgwyliadau” yn cynyddu cyfraniad ac yn ysgogi disgyblion. Mae yna gyfleoedd helaeth i gyfoethogi dysgu trwy wahodd siaradwr i gynnal trafodaeth gyda disgyblion gan sicrhau awyrgylch positif ac agored i ddysgu mwy.

Er hyn, mae yna sawl ystyriaeth sy’n dod ynghlwm â gwahodd siaradwyr gwadd i arwain trafodaethau yn yr ysgol. Dadleua Estyn (2017) bod angen ystyried a ydy’r siaradwr yn addas ac os oes pwrpas ac amcan clir tu ôl wneud hyn? Heb reswm dilys, nid oes pwrpas i wahodd y siaradwr gennym ni fydd deilliannau mesuradwy yn dod o ganlyniad i hyn.
Cydnabyddir hefyd bod angen ystyried yr agweddau diogelwch sydd ynghlwm â gwahodd ymwelwr i’r ysgol. Mae diogelu yn agwedd flaenorol o fewn ysgolion, ac felly, mae’n rhaid ystyried yr agwedd yma wrth wahodd unigolyn i siarad. Pwysleisia Hall (2018) bod yna nifer helaeth o elfennau mae’n rhaid i ysgolion ystyried cyn gwahodd siaradwr. Mae rhai o’r agweddau yma’n cynnwys goruchwylio’r ymwelydd ar bob adeg, rhannu cynnwys y drafodaeth cyn cychwyn, casglu gwybodaeth angenrheidiol am yr ymwelydd a sicrhau bod polisïau a dogfen i’r ymwelydd arwyddo. Felly, yn amlwg mae gwahodd siaradwr yn arwain at ganlyniadau effeithiol iawn, ond, mae’n rhaid bod yn wyliadwrus ac ymwybodol o’r ystyriaethau yma fel man cychwyn.

Agwedd arall o’r maes sydd wedi cael llawer iawn o sylw yn ddiweddar yw cydberthnasau iach. Mae hyn yn cael ei gynnwys yn y Cwricwlwm Newydd i Gymru o dan y datganiad “Mae cydberthnasau iach yn hanfodol ar gyfer ein lles” (Llywodraeth Cymru, 2020). Mae’n ymwneud â sut i sylweddoli pan nad yw cydberthynas yn iach, beth sy’n gwneud cydberthynas iach a sut i gadw’n ddiogel mewn cydberthnasau. Cefnoga’r NSPCC (2021) bod hyrwyddo perthnasoedd iach yn rhan allweddol o addysg plant ac yn cyfrannu’n sylweddol at eu lles trwy sicrhau ymdeimlad o ddiogelwch. Er hyn, mae’n rhaid sicrhau bod hyn yn cael ei dynesu mewn dull addas a phriodol gan ystyried oed y plentyn a’i anghenion personol. Awgryma Sword (2021) mai’r ffordd gorau i ddynesu at y pwnc, a all fod ychydig yn sensitif i rai, yw trafod ffiniau, meddwl am sut hoffen nhw cael eu trin mewn perthynas, a dysgu plant sut i gyfathrebu’n effeithiol. Tynnir sylw penodol at y cydsyniad o ragfarn ac ystrydebau ac annog pob disgybl i fagu cydberthnasau iach gyda’i gilydd waeth beth eu rhyw, hil, credoau ayb.

Gwelir hefyd ffocws penodol ar addysg rywiol yng Nghymru a’i bwrpas yn y Cwricwlwm Newydd i Gymru. Canfyddai Llywodraeth Cymru (2017) bod plant yn “dysgu am ryw a pherthnasoedd cyn iddynt gyrraedd yr ysgol” drwy hysbysebion, llyfrau, teledu ac aelodau o’r teulu. Er hyn, yn aml iawn mae hyn yn cael ei hystyried fel camsyniad ac yn cael ei hadnabod fel y ‘cwricwlwm cudd’ sy’n gallu fod yn niweidiol iawn i ddatblygiad y plentyn. Felly, mae’n rhaid i’r ysgolion ail-addysgu hyn i’r disgyblion, sydd yn aml yn anodd ei wneud. Dengys  adolygiad thematig Estyn (2017), yn aml iawn mae yna grynodiadau negatif iawn tu ôl addysg rhyw a pherthnasoedd ac “ni roddir digon o ffocws ar hawliau, tegwch, emosiynau a pherthnasoedd.” Yn amlwg, mae hyn yn faes lle gall ddatblygiad arwyddocaol cymryd lle.  Dyna pam mae cydberthnasau iach yn agwedd hanfodol a gorfodol o’r maes yn y Cwricwlwm Newydd i Gymru, a hyderir y bydd hyn yn gwella canlyniadau a chefnogi disgyblion i ddatblygu yn oedolion sy’n wybodus am gydberthnasau iach. Awgryma Renold (2017, t.60) dylai cwricwlwm addysg rywiol dilyn yr egwyddorion “addasadwy, datblygiadol, diwylliannol priodol, troellog, o hyd a dwyster digonol, rhyngweithiol a tyniadol, diogel a chyfrinachol”. Wrth sicrhau bod yr elfennau yma’n cael eu cynnwys, gwelir llwyddiant a dilyniant yn y maes hwn.

Cydnabyddir hefyd bod yna sawl dadl ddilys yn erbyn addysg rywiol gan ystyried credoau a diwylliannau carfanu penodol o blant, yn enwedig wrth i’r agwedd yma ddod yn orfodol mewn ysgolion yng Nghymru. Dadleua ‘The Christian Institute’ (2020) bod y dewisiad yma gan y Llywodraeth yn mynd i achosi anrhefn lwyr yn y byd addysg, gan nodi ni fydd gan rieni’r disgyblion yr hawl i ddweud eu dweud ynghlyn â’r mater, a fydd yna fwlch sylweddol rhwng yr ysgol a’r cartref. Yn amlwg, mae angen dod i gydgytundeb o ran beth yw’r dull gorau i sicrhau bod pawb yn gyfforddus ac yn hyderus, yn ogystal â magu perthynas cadarnhaol rhwng yr ysgol a’r cartref. Gwelir hefyd, yn aml, nid yw rhieni’r disgyblion yn ymwybodol o bwrpas yr addysg yma. Yn benodol, mae gwahaniaethau diwylliannol yn gallu cael effaith sylweddol yn yr achos yma, yn enwedig wrth ystyried teuluoedd teithwyr sy’n gwrthwynebu hyn yn gryf. Felly, mae’n amlwg bod angen dull agored sy’n cynnwys gwahodd y disgybl, rhieni ac athrawon i drafod y materion yma yn awyrgylch diogel. Dengys ymchwil Turnbull et al (2008) bod y fenter ‘Sense, Sex and Relationships’ yn llwyddo i wneud hyn gyda’r defnydd o glipiau fideo, trafodaethau a gofyn cwestiynau. Yn sicr, mae hyn yn syniad effeithiol iawn i sicrhau bod pawb yn cael dweud eu dweud yn y broses.

Yn amlwg, mae addysg rywiol a dysgu am gydberthnasau iach yn fater dadleuol iawn gyda sawl dadl ddilys a pherthnasol. Er hyn, wrth ymchwilio, mae’n amlwg bod trin â’r mater sensitif yn y ffordd gywir yn arwain at ganlyniadau cadarnhaol ac yn darparu’r disgyblion gyda sgiliau gydol oes.

Mae’r MdaPh ‘Iechyd a Lles’ hefyd yn cynnwys ffocws cryf ar iechyd corfforol disgyblion a sut y mae “datblygu iechyd a lles y corff yn arwain at fuddiannau gydol oes.” (Llywodraeth Cymru, 2020). Ffocysir yr agwedd yma ar weithgareddau corfforol, gofal a hylendid personol, cwsg, deiet cytbwys ac amddiffyn rhag haint. Mae’r agwedd hon yn benodol yn caniatáu gweithgareddau ymarferol ac adeiladu ar brofiadau er mwyn fesur cynnydd a dilyniant. Awgryma Wainwright (2017) bod cynnwys gweithgareddau creadigol, fel dawns yn ffordd effeithiol o sicrhau cynnydd a dilyniant yn ogystal ag ysgogi’r disgyblion i gymryd rhan mewn gweithgareddau ymarferol, corfforol. Gwelir posibiliadau yma i wneud cysylltiadau gyda diwylliant Cymru, yn enwedig agweddau megis dawnsio gwerin ar gyfer yr Eisteddfod neu Ddydd Gŵyl Dewi. Yn naturiol, mae hyn yn cyd-fynd gyda syniadaeth Donaldson (2015) bod angen i ddisgyblion dysgu am “eu hardal eu hunain” a’u diwylliant.  

Er hyn, mae yna ddadleuon cryf yn nodi, nid yw’r agwedd yma yn caniatáu cynhwysiant i bob disgybl, ac yn aml mae disgyblion ag anableddau yn cael eu gadael allan o wersi a gweithgareddau Addysg Gorfforol (Sport think tank, 2018). Yn amlwg, mae hyn yn rhywbeth sydd angen ystyried a gwella er mwyn sicrhau llwyddiant i bob disgybl yn y maes hwn. Dengys ymchwil ddiweddar fod caniatáu profiadau positif a chynhwysol sy’n annog bob disgybl i gymryd rhan, yn agwedd hanfodol o athro effeithiol (Greguol et al, 2018). Nid yw hyn o reidrwydd yn dibynnu ar brofiadau’r athro, ond ei chymhwysedd a dealltwriaeth, a phwysleisir bod hyn yn bosib i bob ysgol cyflawni.

Cyhoeddwyd Llywodraeth Cymru (2015, t.171) rhestr wirio i gefnogi ysgolion gyda darparu addysg sy’n gynhwysol, lle gwelir sylw penodol yn cael ei dynnu at “ystyried gwahaniaeth fel cyfle i ddysgu yn hytrach na phroblem”.  Wrth ystyried hyn, ceir cyfleodd helaeth i ymgorffori gweithgareddau Addysg Gorfforol hygyrch, megis pêl-fasged cadair olwyn i bob disgybl. Mae Sefydliad Pêl-fasged cadair olwyn Prydain yn benderfynol o sicrhau cynhwysiant o fewn y gamp, ac mae cynnwys hyn yn addysg disgyblion yn ffordd effeithiol o wneud hyn. Trwy sicrhau cynhwysiant o fewn yr agwedd hon, gwelir llwyddiant a datblygiad i bawb.

Yn amlwg, mae’r Maes Dysgu a Phrofiad ‘Iechyd a Lles’ yn agwedd hanfodol o’r Cwricwlwm Newydd i Gymru. Mae’r agweddau amrywiol o’r maes yn caniatáu i ddisgyblion “fagu cadernid a theimlo’n fwy hyderus wrth gael mwynhad a boddhad personol o fynegiant creadigol; cyfrannu’n uniongyrchol at gyfoethogi eu hansawdd bywyd.” (Donaldson, 2015). Yn amlwg, mae’n rhaid ystyried y dadleuon dilys a niferus sy’n cael eu trafod mewn perthynas â’r maes wrth fynd ati i gynllunio ac addysgu’r gwahanol agweddau. Mae’r ystyriaethau yma’n cynnwys cefndir, credoau, diwylliant a chynhwysiant. Fel y nodir Llywodraeth Cymru (2015), mae’n rhaid ystyried y gwahaniaethau yma fel cyfle i ddysgu yn hytrach na phroblem, ac o ganlyniad gwelir cyd-ddealltwriaeth a datblygiad i bob plentyn.

Yn seiliedig ar ganfyddiadau’r llenyddiaeth, un dull y byddaf yn ymgysylltu ag yn ystod fy addysgu yn y dyfodol fydd cydweithio gyda rhieni a’i chynnwys yn y gynllunio ar gyfer y maes. Mae’n amlwg bod cefndir yn chwarae rôl hollbwysig yn ddatblygiad disgyblion, ac felly trwy gynnal trafodaethau gyda rhieni ynghlyn â beth sy’n addas a phwrpasol, hyderir y bydd hyn yn cefnogi’r addysgu a datblygiad y disgyblion.

Rhoi sglein arRhoi sglein ar  
IAITH 



 Fel arfer, mae arddodiad yn cyfeirio at le, 
digwyddiad neu amser 



‘yn’ a ‘mewn’ 
 



�� Rhaid defnyddio ‘mewn’ o flaen enw amhendant in a, 
e.e. mewn cwpwrdd, mewn munud. 



�� Rhaid defnyddio ‘yn’ o flaen 
x� y, yr, priflythyren, e.e. yn Abergwaun 
x� rhagenw, e.e. yn eu tŷ nhw 
x� pob, e.e. ym mhob ysgol 



Treigladau 
 



�� Mae treiglad meddal ar ôl  



am i wrth 



ar o dan / o dan / tan 



at dros / tros gan 



heb drwy / trwy hyd 



e.e. heb gartref, i Gaerdydd 
 
�� Mae treiglad trwynol ar ôl  



x yn in 
    e.e. ym Mhen-bre, yng nghanol y drain 



 
�� Mae treiglad llaes ar ôl  



x â with the aid of e.e. Torrais fy llaw â chyllell 
x â (ar ôl berf) e.e. siarad â phennaeth yr ysgol 
x gyda with, in the company of 



    e.e. Byddaf yn mynd allan gyda thri ffrind 
x tua, e.e. tua chwe chant o bobl. 



 
�� Does dim treiglad ar ôl 



cyn wedi rhwng 



er ers   



e.e. cyn gadael y siop, rhwng dwy siop  



‘er’ ac ‘ers’ 
 



x� Rhaid defnyddio ‘er’ wrth sôn am amser 
pendant yn y gorffennol, e.e. Roedd hi’n byw 
yno er 1999. 



x� Rhaid defnyddio ‘ers’ wrth gyfeirio at amser 
mwy cyffredinol yn y gorffennol, e.e. Roedden 
nhw’n byw yno ers blynyddoedd. 

Along unit for 5 couples. Partners to face each
Other.

Holding hands, in lines and facing partners,
everyone takes 4 steps forwards and 4 steps
backwards.

Everyone walkes forwards for 8 beats and
swap places with their partners by passing
the right shoulder.

Repeat the dance with Couple 2 in the original
position of Couple 1, and Couple 1 in the original
position of Couple 5. Continue this until the Couples Step 4 \
are back in their original positions. —

